title: 2012/441/EB: 2009 m. spalio 9 d. Tarybos sprendimas dėl Protokolo, iš dalies keičiančio Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, pasirašymo ir laikino taikymo, siekiant atsižvelgti į Bulgarijos Respublikos ir Rumunijos įstojimą į Europos Sąjungą#Protokolas, iš dalies keičiantis Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą

text:
27.7.2012

               LT

               Europos Sąjungos oficialusis leidinys

               L 200/24

         TARYBOS SPRENDIMAS
   2009 m. spalio 9 d.
   dėl Protokolo, iš dalies keičiančio Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, pasirašymo ir laikino taikymo, siekiant atsižvelgti į Bulgarijos Respublikos ir Rumunijos įstojimą į Europos Sąjungą
   (2012/441/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalimi, 3 dalies pirma pastraipa ir 4 dalimi,
   atsižvelgdama į Bulgarijos Respublikos ir Rumunijos stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2004 m. gruodžio 5 d. Taryba įgaliojo Komisiją vesti derybas dėl Europos bendrijos bei visų jos valstybių narių ir Maroko Europos ir Viduržemio jūros regiono šalių susitarimo dėl oro susisiekimo;

               (2)

               Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimas dėl oro susisiekimo (toliau - Susitarimas) buvo pasirašytas 2006 m. gruodžio 12 d. Briuselyje (1);

               (3)

               Bulgarijos Respublikos ir Rumunijos stojimo į Europos Sąjungą sutartis buvo pasirašyta 2005 m. balandžio 25 d. Liuksemburge ir įsigaliojo 2007 m. sausio 1 d.;

               (4)

               Protokolas, iš dalies keičiantis Susitarimą, yra būtinas siekiant atsižvelgti į dviejų naujų valstybių narių įstojimą;

               (5)

               dėl Protokolo abi Šalys susitarė 2007 m. kovo 19 d.;

               (6)

               Protokolas turėtų būti pasirašytas ir laikinai taikomas, kol bus užbaigtos jo oficialiam sudarymui būtinos procedūros,

         NUSPRENDĖ:
   1 straipsnis
   1.   Protokolo, iš dalies keičiančio Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą (toliau – Protokolas), pasirašymas yra patvirtinamas Europos bendrijos vardu su sąlyga, kad minėtas Protokolas bus sudarytas.
   2.   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos bendrijos ir jos valstybių narių vardu pasirašyti Protokolą su sąlyga, kad jis bus sudarytas.
   3 straipsnis
   Nuo tos dienos, kai Protokolą pasirašys Šalys, jis yra laikinai taikomas remiantis abipusiškumo sąlyga iki tol, kol jis bus oficialiai sudarytas.
   4 straipsnis
   Protokolo 4 straipsnio 1 dalyje numatytą pranešimą parengia Taryba.

      Priimta Liuksemburge 2009 m. spalio 9 d.

            Tarybos vardu

            Pirmininkė

         Å. TORSTENSSON

      (1)  OL L 386, 2006 12 29, p. 55.

      PROTOKOLAS,
      iš dalies keičiantis Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimą dėl oro susisiekimo, siekiant atsižvelgti į Bulgarijos Respublikos ir Rumunijos įstojimą į Europos Sąjungą
      BELGIJOS KARALYSTĖ,
      BULGARIJOS RESPUBLIKA,
      ČEKIJOS RESPUBLIKA,
      DANIJOS KARALYSTĖ,
      VOKIETIJOS FEDERACINĖ RESPUBLIKA,
      ESTIJOS RESPUBLIKA,
      AIRIJA,
      GRAIKIJOS RESPUBLIKA,
      ISPANIJOS KARALYSTĖ,
      PRANCŪZIJOS RESPUBLIKA,
      ITALIJOS RESPUBLIKA,
      KIPRO RESPUBLIKA,
      LATVIJOS RESPUBLIKA,
      LIETUVOS RESPUBLIKA,
      LIUKSEMBURGO DIDŽIOJI HERCOGYSTĖ,
      VENGRIJOS RESPUBLIKA,
      MALTA,
      NYDERLANDŲ KARALYSTĖ,
      AUSTRIJOS RESPUBLIKA,
      LENKIJOS RESPUBLIKA,
      PORTUGALIJOS RESPUBLIKA,
      RUMUNIJA,
      SLOVĖNIJOS RESPUBLIKA,
      SLOVAKIJOS RESPUBLIKA,
      SUOMIJOS RESPUBLIKA,
      ŠVEDIJOS KARALYSTĖ,
      JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
      toliau – valstybės narės, bei
      EUROPOS BENDRIJA,
      toliau – Bendrija,
      atstovaujamos Europos Sąjungos Tarybos,
      ir
      MAROKO KARALYSTĖ,
      toliau – Marokas,
      atsižvelgdamos į Bulgarijos Respublikos ir Rumunijos įstojimą į Europos Sąjungą, taigi į Bendriją, 2007 m. sausio 1 d.,
      SUSITARĖ:
      1 straipsnis
      Bulgarijos Respublika ir Rumunija yra Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo, pasirašyto 2006 m. gruodžio 12 d. Briuselyje (toliau – Susitarimas), Šalys.
      2 straipsnis
      1.   Susitarimo II priedas (Maroko ir Europos bendrijos valstybių narių dvišaliai susitarimai) papildomas šiomis nuostatomis:

                  a)

                  po pirmos įtraukos:

                              „—

                              Bulgarijos Liaudies Respublikos ir Maroko Karalystės susitarimas dėl oro susisiekimo, pasirašytas 1966 m. spalio 14 d. Rabate;“;

                  b)

                  po šešioliktos įtraukos:

                              „—

                              Rumunijos Socialistinės Respublikos ir Maroko Karalystės Vyriausybės susitarimas dėl civilinio oro transporto, pasirašytas 1971 m. gruodžio 6 d. Bukarešte,
                              su paskutiniais pakeitimais, padarytais 1996 m. vasario 29 d. Rabate sudarytu Susitarimo memorandumu;“.

            2.   Susitarimo III priedo 1 dalis (leidimų oro susissiekimui vykdyti ir techninių leidimų procedūros: kompetentingos institucijos) papildoma šiomis nuostatomis:

                  a)

                  po Belgijai skirto įrašo:
                  „Bulgarija:
                  Civilinės aviacijos administracijos generalinė direkcija
                  Transporto, informacijos technologijų ir ryšių ministerija“;

                  b)

                  po Slovakijos Respublikai skirto įrašo:
                  „Rumunija:
                  Infrastruktūros ir oro transporto generalinė direkcija
                  Transporto ir infrastruktūros ministerija“.

            3 straipsnis
      Prie šio Protokolo pridėti Susitarimo tekstai bulgarų ir rumunų kalbomis yra autentiški tomis pačiomis sąlygomis kaip ir tekstai kitomis kalbomis.
      4 straipsnis
      1.   Šalys šį Protokolą patvirtina jų nustatyta tvarka. Jis įsigalioja Susitarimo įsigaliojimo dieną. Tačiau, jei šį Protokolą Susitariančios Šalys patvirtintų po Susitarimo įsigaliojimo dienos, pagal Susitarimo 27 straipsnio 1 dalį šis Protokolas įsigaliotų tą dieną, kurią Šalys viena kitai praneša apie patvirtinimo vidaus formalumų užbaigimą.
      2.   Šis Protokolas laikinai taikomas nuo tos dienos, kai jį pasirašys Šalys.
      5 straipsnis
      Priimta Briuselyje 2012 m. birželio 18 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; visi tekstai yra autentiški.

            За дьржавите-членки
            Por los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalīvalstu vārdā –
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu Państw Członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            För medlemsstaternas

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu
            A Marokkói Királyság nevében
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko


title: 2011 m. liepos 12 d. Tarybos sprendimas 2011/640/BUSP dėl Europos Sąjungos ir Mauricijaus Respublikos susitarimo dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų pasirašymo ir sudarymo#Europos Sąjungos ir Mauricijaus Respublikos susitarimas dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų

text:
30.9.2011

               LT

               Europos Sąjungos oficialusis leidinys

               L 254/1

         TARYBOS SPRENDIMAS 2011/640/BUSP
   2011 m. liepos 12 d.
   dėl Europos Sąjungos ir Mauricijaus Respublikos susitarimo dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, ir Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               2008 m. birželio 2 d. Jungtinių Tautų Saugumo Taryba (JT ST) priėmė Rezoliuciją 1816 (2008), kurioje visos valstybės raginamos bendradarbiauti nustatant jurisdikciją ir tiriant bei persekiojant asmenis, atsakingus už piratavimo veiksmus ir ginkluotus plėšimus prie Somalio krantų. Tos nuostatos dar kartą patvirtintos vėlesnėmis JT ST rezoliucijomis;

               (2)

               2008 m. lapkričio 10 d. Taryba priėmė Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „Atalanta“);

               (3)

               Bendrųjų veiksmų 2008/851/BUSP 12 straipsnyje numatyta, kad asmenys, kurie vykdė ar yra įtariami vykdę piratavimo veiksmus ar ginkluotus plėšimus Somalio teritoriniuose vandenyse, kurie yra areštuoti ir sulaikyti siekiant vykdyti teisminį persekiojimą, bei turtas, naudotas tokiems veiksmams atlikti, gali būti perduodami trečiajai valstybei, kuri pageidauja vykdyti jurisdikciją pirmiau minėtų asmenų ir turto atžvilgiu, jei su ta trečiąja valstybe susitarta dėl perdavimo sąlygų tokiu būdu, kuris atitinka taikytiną tarptautinę teisę, pirmiausia – žmogaus teises reglamentuojančias tarptautinės teisės normas, kad pirmiausia būtų užtikrinta, kad niekam nebūtų taikoma mirties bausmė, joks asmuo nebūtų kankinamas ir nepatirtų žiauraus, nežmoniško ar žeminančio elgesio;

               (4)

               2010 m. kovo 22 d. Tarybai priėmus sprendimą, kuriuo leista pradėti derybas, vyriausiasis įgaliotinis pagal ES sutarties 37 straipsnį derėjosi dėl Europos Sąjungos ir Mauricijaus Respublikos susitarimo dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų (toliau – Susitarimas);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Mauricijaus Respublikos susitarimas dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Tarybos pirmininkas Sąjungos vardu pateikia Susitarimo 11 straipsnio 1 dalyje numatytą pranešimą (2).
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 12 d.

            Tarybos vardu

            Pirmininkas

         J. VINCENT-ROSTOWSKI

      (1)  OL L 301, 2008 11 12, p. 33.

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      VERTIMAS
      Europos Sąjungos ir Mauricijaus Respublikos
      SUSITARIMAS
      dėl piratavimu įtariamų asmenų ir konfiskuoto susijusio turto perdavimo iš Europos Sąjungos vadovaujamų karinių jūrų pajėgų Mauricijaus Respublikai sąlygų ir piratavimu įtariamiems asmenims po perdavimo taikomų sąlygų
      EUROPOS SĄJUNGA (ES)
      ir
      MAURICIJAUS RESPUBLIKA (toliau – Mauricijus),
      toliau abi kartu – Šalys,
      ATSIŽVELGDAMOS į:

                  —

                  Jungtinių Tautų Saugumo Tarybos (JT ST) rezoliucijas 1814 (2008), 1838 (2008), 1846 (2008), 1851 (2008) ir paskesnes JT ST rezoliucijas,

                  —

                  1982 m. JT jūrų teisės konvenciją (UNCLOS), ypač jos 100–107 straipsnius ir 110 straipsnį,

                  —

                  2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „EUNAVFOR Atalanta“), su pakeitimais, padarytais 2009 m. gruodžio 8 d. Tarybos sprendimu 2009/907/BUSP (2),

                  —

                  tarptautinę žmogaus teisių teisę, įskaitant 1966 m. Tarptautinį pilietinių ir politinių teisių paktą ir 1984 m. Konvenciją prieš kankinimą ir kitokį žiaurų, nežmonišką ar žeminantį elgesį ir baudimą,

                  —

                  tai, kad šis Susitarimas neturės įtakos Šalių teisėms ir įsipareigojimams pagal tarptautinius susitarimus ir kitus tarptautinių teismų steigimo dokumentus, įskaitant Tarptautinio baudžiamojo teismo statutą,

            SUSITARĖ:
      1 straipsnis
      Tikslas
      Šiuo Susitarimu nustatomos sąlygos ir tvarka, taikomos

                  a)

                  asmenų, įtariamų ketinimu vykdyti piratavimo veiksmus, jų vykdymu ar jų įvykdymu operacijos EUNAVFOR vykdymo rajone, atviroje jūroje už Mauricijaus, Madagaskaro, Komorų Salų, Seišelių ir Reunjono salos teritorinių vandenų ribų, kurie yra sulaikyti vykdant operaciją EUNAVFOR, perdavimui;

                  b)

                  vykdant operaciją EUNAVFOR konfiskuoto susijusio turto perdavimui iš EUNAVFOR Mauricijui ir

                  c)

                  elgesiui su perduotais asmenims.

            2 straipsnis
      Apibrėžtys
      Šiame Susitarime:
      a)   Europos Sąjungos vadovaujamos karinės jūrų pajėgos (EUNAVFOR)– ES kariniai štabai ir nacionaliniai kontingentai, prisidedantys prie ES operacijos „Atalanta“, jų laivai, orlaiviai ir turtas;
      b)   operacija– ES Tarybos bendraisiais veiksmais 2008/851/BUSP ir (arba) paskesniais bendraisiais veiksmais įsteigtos karinės misijos parengimas, įsteigimas, vykdymas ir rėmimas;
      c)   nacionaliniai kontingentai– Europos Sąjungos valstybėms narėms ir kitoms ES nurodytoms operacijoje dalyvaujančioms valstybėms priklausantys daliniai ir laivai;
      d)   siunčiančioji valstybė– valstybė, EUNAVFOR suteikianti nacionalinį kontingentą;
      e)   piratavimas– piratavimas, kaip apibrėžta UNCLOS 101 straipsnyje;
      f)   perduotas asmuo– asmuo, įtariamas ketinimu vykdyti piratavimo veiksmus, juos vykdantis ar įvykdęs, kurį EUNAVFOR perdavė Mauricijui pagal šį Susitarimą.
      3 straipsnis
      Bendrieji principai
      1.   EUNAVFOR prašymu Mauricijus gali sutikti, kad jam būtų perduoti asmenys, kuriuos EUNAVFOR sulaikė dėl piratavimo, ir EUNAVFOR konfiskuotas susijęs turtas, bei perduoti tokius asmenis ir turtą savo kompetentingoms institucijoms tyrimo ir baudžiamojo persekiojimo tikslais. Sprendimą dėl siūlomų perduoti asmenų priėmimo Mauricijus priims kiekvienu atveju atskirai, atsižvelgdamas į visas atitinkamas aplinkybes, įskaitant incidento vietą.
      2.   EUNAVFOR perduoda asmenis tik Mauricijaus kompetentingoms teisėsaugos institucijoms.
      3.   Perdavimas atliekamas ne anksčiau nei Mauricijaus kompetentingos teisėsaugos institucijos per 5 darbo dienas nuo EUNAVFOR joms pateiktų įrodymų gavimo nusprendžia, kad esama pagrįstų perspektyvų, jog bus užtikrintas EUNAVFOR sulaikytų asmenų baudžiamasis persekiojimas.
      4.   Sprendimą dėl to, ar esama pagrįstų perspektyvų, jog bus užtikrintas baudžiamasis persekiojimas, Mauricijaus kompetentingos teisėsaugos institucijos priima remdamosi EUNAVFOR atitinkamais ryšių kanalais jiems pateiktais įrodymais.
      5.   Su visais perduotais asmenimis elgiamasi žmoniškai ir laikantis tarptautinių įsipareigojimų žmogaus teisių srityje, kurie įtvirtinti Mauricijaus Konstitucijoje, įskaitant kankinimo ir žiauraus, nežmoniško ir žeminančio elgesio arba baudimo draudimą, nesankcionuoto sulaikymo draudimą, ir laikantis reikalavimo užtikrinti teisingą bylos nagrinėjimą.
      4 straipsnis
      Elgesys su perduotais asmenimis, jų baudžiamasis persekiojimas ir teismo procesas
      1.   Laikantis tarptautinių įsipareigojimų žmogaus teisių srityje, kurie įtvirtinti Mauricijaus Konstitucijoje, su visais perduotais asmenimis turi būti elgiamasi žmoniškai, jie negali būti kankinami, patirti žiaurų, nežmonišką ar žeminantį elgesį arba būti taip baudžiami, turi būti užtikrintas tinkamas jų apgyvendinimas ir maitinimas, teisė į gydymą ir galimybė atlikti religines apeigas.
      2.   Visi perduotieji asmenys skubiai pristatomi teisėjui ar kitam pareigūnui, kuriam pagal įstatymą yra suteikta teisė vykdyti teismines funkcijas ir kuris nedelsdamas nusprendžia dėl sulaikymo teisėtumo bei nurodo sulaikytuosius paleisti, jei sulaikymas yra nepagrįstas.
      3.   Visi perduoti asmenys turi teisę į teismo procesą per kuo trumpiausią laiką arba teisę būti paleisti.
      4.   Kai yra sprendžiamas perduotam asmeniui pareikšto baudžiamojo kaltinimo klausimas, tas asmuo turi teisę į tai, kad jo bylą teisingai ir viešai išnagrinėtų pagal įstatymą įsteigtas kompetentingas, nepriklausomas ir nešališkas teismas.
      5.   Visi nusikalstamos veikos padarymu kaltinami perduoti asmenys laikomi nekaltais tol, kol jų kaltė neįrodyta pagal įstatymą.
      6.   Kai yra sprendžiamas perduotam asmeniui pareikšto baudžiamojo kaltinimo klausimas, tam asmeniui visiško lygiateisiškumo sąlygomis turi būti užtikrintos bent šios teisės:

                  a)

                  kad jam suprantama kalba būtų nedelsiant ir nuodugniai pranešta apie jam pareikšto kaltinimo pobūdį ir pagrindą;

                  b)

                  turėti pakankamai laiko ir galimybių pasirengti savo gynybai ir bendrauti su savo pasirinktu gynėju;

                  c)

                  būti teisiamam be nepateisinamo delsimo;

                  d)

                  dalyvauti savo bylos nagrinėjime ir gintis pats arba padedamas savo pasirinkto gynėjo; jeigu neturi gynėjo, būti informuotam apie teisę turėti gynėją; turėti jam paskirtą gynėją kiekvienu atveju, kai tai reikalinga teisingumo interesais, ir kiekvienu tokiu atveju nemokamai, kai jis neturi pakankamai lėšų gynėjui atsilyginti;

                  e)

                  pačiam išnagrinėti visus kaltinamuosius įrodymus, įskaitant suėmimą vykdžiusių liudytojų raštiškus priesaika patvirtintus pareiškimus, arba turėti galimybę, kad tie įrodymai būtų išnagrinėti; kad gynybos liudytojai būtų iškviesti bei apklausti tokiomis pat sąlygomis, kokios taikomos kaltinimo liudytojams;

                  f)

                  nemokamai naudotis vertėjo paslaugomis, jeigu jis nesupranta teismo procese vartojamos kalbos ar ja nekalba;

                  g)

                  nebūti verčiamam duoti parodymų prieš save arba prisipažinti kaltu.

            7.   Visiems perduotiems asmenims, nuteistiems už nusikaltimą, suteikiama teisė į tai, kad jų nuteisimą ir nuosprendį pagal Mauricijaus įstatymus peržiūrėtų aukštesnė teisminė instancija.
      8.   Pasikonsultavęs su ES Mauricijus nuteistus ir Mauricijuje bausmę atliekančius asmenis gali perduoti kitai valstybei, kuri užtikrina pagarbą pirmiau paminėtiems žmogaus teisių standartams, kad tie asmenys likusį bausmės laiką atliktų toje kitoje valstybėje. Jei kyla rimtas susirūpinimas dėl žmogaus teisių padėties toje kitoje valstybėje, perdavimas neįvyksta, kol Šalys, konsultuodamosi dėl susirūpinimą keliančio klausimo, randa patenkinamą sprendimą.
      5 straipsnis
      Mirties bausmė
      Pagal Mauricijaus mirties bausmės panaikinimo įstatymą nė vienas perduotas asmuo negali būti apkaltintas nusikaltimu, už kurį skiriama mirties bausmė, nuteistas mirties bausme ar baudžiamas įvykdant mirties bausmę.
      6 straipsnis
      Registracijos įrašai ir pranešimai
      1.   Kiekvienu perdavimo atveju turi būti parengtas atitinkamas dokumentas, kurį pasirašo EUNAVFOR atstovas ir Mauricijaus kompetentingų teisėsaugos institucijų atstovas.
      2.   EUNAVFOR pateikia Mauricijui registracijos įrašus apie visų perduotų asmenų sulaikymą. Šiuose įrašuose pateikiama, kiek įmanoma, ši informacija: perduoto asmens sveikatos būklė sulaikymo metu, perdavimo Mauricijaus valdžios institucijoms laikas, sulaikymo priežastis, sulaikymo laikas ir vieta bei priimti sprendimai dėl sulaikymo.
      3.   Mauricijus yra atsakingas už tikslios informacijos apie visus perduotus asmenis registraciją, be kita ko, tačiau ne vien tik už duomenų apie konfiskuotą turtą, asmenų sveikatos būklę, kalinimo vietas, pateiktus kaltinimus ir svarbius sprendimus, kurie priimti baudžiamojo persekiojimo ir teismo proceso metu, registravimą.
      4.   ES ir EUNAVFOR atstovai su šiais registracijos įrašais gali susipažinti raštu pateikę prašymą Mauricijaus užsienio reikalų ministerijai.
      5.   Be to, Mauricijus praneša ES ir EUNAVFOR apie asmenų, perduotų pagal šį Susitarimą, kalinimo vietą, sveikatos būklės pablogėjimą ir kaltinimus dėl įtariamo netinkamo elgesio su jais. ES ir EUNAVFOR atstovai turi teisę susitikti su asmenimis, perduotais pagal šį Susitarimą, kol šie asmenys yra kalinami, ir turi teisę juos apklausti.
      6.   Nacionalinėms ir tarptautinėms humanitarinėms agentūroms paprašius, jų atstovams leidžiama aplankyti pagal šį Susitarimą perduotus asmenis.
      7.   Siekdamas užtikrinti, kad EUNAVFOR galėtų laiku teikti pagalbą Mauricijui, t. y. EUNAVFOR liudytojai galėtų dalyvauti teisme ir būtų pateikti atitinkami įrodymai, Mauricijus praneša EUNAVFOR apie ketinimą pradėti baudžiamąjį teismo procesą perduotų asmenų atžvilgiu ir įrodymų pateikimo bei parodymų išklausymo tvarkaraštį.
      7 straipsnis
      ES ir EUNAVFOR pagalba
      1.   EUNAVFOR pagal savo galimybes ir pajėgumus teikia Mauricijui visapusišką pagalbą perduotų asmenų atžvilgiu vykdomo tyrimo ir jų baudžiamojo persekiojimo tikslais.
      2.   Visų pirma EUNAVFOR:

                  a)

                  perduoda registracijos įrašus apie sulaikymą, parengtus pagal šio Susitarimo 6 straipsnio 2 dalį;

                  b)

                  nagrinėja įrodymus pagal Mauricijaus kompetentingų institucijų taikomus reikalavimus, kaip susitarta 10 straipsnyje apibrėžtuose įgyvendinimo susitarimuose;

                  c)

                  pateikia su incidentu, dėl kurio asmenys buvo perduoti pagal šį Susitarimą, susijusių EUNAVFOR priklausančių liudininkų parodymus arba raštiškus priesaika patvirtintus pareiškimus;

                  d)

                  stengiasi pateikti liudininkų, kurie nėra Mauricijuje, parodymus arba raštiškus priesaika patvirtintus pareiškimus;

                  e)

                  saugo arba perduoda visą EUNAVFOR žinioje esantį atitinkamą konfiskuotą turtą, daiktinius įrodymus, nuotraukas ir visus įrodymo vertę turinčius daiktus;

                  f)

                  prireikus užtikrina, kad EUNAVFOR priklausantys liudininkai galėtų saugiai atvykti duoti parodymus teisme (arba tuo tikslu panaudoja televizijos ryšį ar kitas patvirtintas technologines priemones) proceso metu;

                  g)

                  prireikus sudaro palankesnes sąlygas kitiems liudininkams saugiai atvykti duoti parodymus teisme (arba tuo tikslu panaudoja televizijos ryšį ar kitas patvirtintas technologines priemones) proceso metu;

                  h)

                  sudaro palankesnes sąlygas atvykti vertėjams žodžiu, kurių pagalbos kompetentingoms Mauricijaus institucijoms gali prireikti vykdant tyrimus ir teismo procesus perduotų asmenų atžvilgiu.

            3.   Jeigu tokių išteklių nesuteikia kiti finansinės paramos teikėjai, Šalys, taikydamos atitinkamas procedūras, parengia įgyvendinimo susitarimus dėl finansinės paramos, techninės ir kitos pagalbos, kad perduotų asmenų atžvilgiu būtų galima vykdyti perdavimą, sulaikymą, tyrimą, baudžiamąjį persekiojimą ir teismo procesą. Šiais įgyvendinimo susitarimais taip pat siekiama reglamentuoti techninę ir logistinę pagalbą Mauricijui teisės aktų peržiūros, tyrėjų ir prokurorų mokymo, tyrimo bei teisminio proceso srityse, visų pirma susitarimus dėl įrodymų saugojimo bei perdavimo ir apeliacijos procedūros. Be to, šiais įgyvendinimo susitarimais siekiama numatyti perduotų asmenų repatriaciją išteisinimo arba nepatraukimo baudžiamojon atsakomybėn atvejais, jų perdavimą likusiai bausmės daliai atlikti kitoje valstybėje arba jų repatriaciją atlikus laisvės atėmimo bausmę Mauricijuje.
      8 straipsnis
      Ryšys su kitomis perduotų asmenų teisėmis
      Jokia šio Susitarimo nuostata nesiekiama suvaržyti teisių, kurias perduotas asmuo gali turėti pagal taikomą nacionalinę ar tarptautinę teisę, ir jokia jo nuostata negali būti aiškinama kaip šias teises suvaržanti.
      9 straipsnis
      Ryšių palaikymas ir ginčai
      1.   Visus klausimus, kylančius dėl šio Susitarimo taikymo, bendrai sprendžia Mauricijus ir ES kompetentingos institucijos.
      2.   Nepavykus iš anksto susitarti, ginčus dėl šio Susitarimo aiškinimo ar taikymo Mauricijaus ir ES atstovai sprendžia vien tik diplomatinėmis priemonėmis.
      10 straipsnis
      Įgyvendinimo susitarimai
      1.   Taikant šį Susitarimą, operatyviniai, administraciniai ir techniniai klausimai gali būti reglamentuojami įgyvendinimo susitarimais, kuriuos turi sudaryti Mauricijaus kompetentingos institucijos ir ES kompetentingos institucijos bei siunčiančiųjų valstybių kompetentingos institucijos.
      2.   Įgyvendinimo susitarimuose gali būti nagrinėjami, inter alia, šie aspektai:

                  a)

                  Mauricijaus kompetentingų teisėsaugos institucijų, kurioms EUNAVFOR gali perduoti asmenis, paskyrimas;

                  b)

                  kalinimo įstaigos, kuriose bus laikomi perduoti asmenys;

                  c)

                  dokumentų tvarkymas, įskaitant dokumentus, susijusius su įrodymų, kurie perdavus asmenį bus perduoti Mauricijaus kompetentingoms teisėsaugos institucijoms, rinkimu;

                  d)

                  kontaktiniai centrai, kuriems turi būti teikiami pranešimai;

                  e)

                  perdavimo atveju naudotinos formos;

                  f)

                  7 straipsnyje minėtos techninės pagalbos, kompetencijos, mokymo ir kitos pagalbos teikimas Mauricijaus prašymu siekiant šio Susitarimo tikslų.

            11 straipsnis
      Įsigaliojimas ir nutraukimas
      1.   Šis Susitarimas laikinai taikomas nuo jo pasirašymo dienos; jis įsigalioja, kai kiekviena Šalis praneša kitai apie šio Susitarimo ratifikavimo vidaus procedūrų užbaigimą.
      2.   Šis Susitarimas galioja iki operacijos pabaigos, apie kurią praneša EUNAVFOR. Tačiau kiekviena Šalis gali denonsuoti šį Susitarimą apie tai pranešusi raštu. Denonsavimas įsigalioja praėjus šešiems mėnesiams nuo pranešimo gavimo. Tuo atveju, jei, ES nuomone, neatidėliotinas šio Susitarimo denonsavimas yra grindžiamas esminių Mauricijaus baudžiamosios teisės aktų pakeitimu, kaip nurodyta šiame Susitarime, ES turi teisę denonsuoti Susitarimą ir denonsavimas įsigalioja nuo pranešimo išsiuntimo dienos. Esminių Mauricijaus baudžiamosios teisės aktų pakeitimai nedaro neigiamo poveikio asmenims, kurie jau yra perduoti pagal šį Susitarimą.
      3.   Šis Susitarimas gali būti iš dalies keičiamas rašytiniu Šalių susitarimu.
      4.   Šio Susitarimo nutraukimas neturi įtakos teisėms ar pareigoms, atsirandančioms vykdant šį Susitarimą iki tokio nutraukimo, įskaitant perduotų asmenų teises tol, kol jie yra kalinami Mauricijuje arba Mauricijaus institucijų traukiami atsakomybėn.
      5.   Pasibaigus operacijai, visomis šiame Susitarime nustatytomis EUNAVFOR teisėmis gali naudotis ES vyriausiojo įgaliotinio užsienio reikalams ir saugumo politikai paskirtas asmuo arba subjektas. Paskirtas asmuo arba subjektas gali būti, inter alia, ES delegacijos Mauricijuje vadovas ar darbuotojas arba Mauricijuje akredituotas ES valstybės narės diplomatas arba konsulinis pareigūnas. Pasibaigus operacijai visi pranešimai, kurie pagal šį Susitarimą turėjo būti teikiami EUNAVFOR, teikiami ES vyriausiajam įgaliotiniui užsienio reikalams ir saugumo politikai.

         Priimta du tūkstančiai vienuoliktųjų metų liepos keturioliktą dieną dviem egzemplioriais anglų kalba.

               Europos Sąjungos vardu

               Mauricijaus vardu

         (1)  OL L 301, 2008 11 12, p. 33, su klaidų ištaisymu OL L 253, 2009 9 25, p. 18.

         (2)  OL L 322, 2009 12 9, p. 27.


title: 2011/559/ES: 2011 m. gegužės 10 d. Europos Parlamento sprendimas dėl 2009 finansinių metų Europos Sąjungos bendrojo biudžeto įvykdymo patvirtinimo, V skirsnis – Audito Rūmai#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą Europos Parlamento sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, V skirsnis – Audito Rūmai

text:
27.9.2011

               LT

               Europos Sąjungos oficialusis leidinys

               L 250/93

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Europos Sąjungos bendrojo biudžeto įvykdymo patvirtinimo, V skirsnis – Audito Rūmai
   (2011/559/ES)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0215/2010) (2),

               —

               atsižvelgdamas į Audito Rūmų metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2009 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, į 274, 275 ir 276 straipsnius, taip pat į Sutarties dėl Europos Sąjungos veikimo 314 straipsnio 10 dalį ir į 317, 318 bei 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0138/2011),

               1.

               patvirtina Audito Rūmų Generaliniam sekretoriui, kad Audito Rūmų 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 303, 2010 11 9, p. 1.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą Europos Parlamento sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, V skirsnis – Audito Rūmai
      EUROPOS PARLAMENTAS,

                  —

                  atsižvelgdamas į 2009 finansinių metų Europos Sąjungos bendrąjį biudžetą (1),

                  —

                  atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0215/2010) (2),

                  —

                  atsižvelgdamas į Audito Rūmų metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2009 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į EB sutarties 272 straipsnio 10 dalį, į 274, 275 ir 276 straipsnius, taip pat į Sutarties dėl Europos Sąjungos veikimo 314 straipsnio 10 dalį ir į 317, 318 bei 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0138/2011),

                  1.

                  pažymi, kad Audito Rūmams 2009 m. buvo iš viso skirta 188 000 000 EUR įsipareigojimų asignavimų (2008 m. – 133 000 000 EUR, 2007 m. – 122 000 000 EUR), iš kurių 92,19 % buvo panaudoti, o tai yra mažiau nei kitų institucijų vidurkis (97,69 %);

                  2.

                  primena, kad Audito Rūmų 2009 finansinių metų ataskaitų auditą atliko išorės įmonė „PricewaterhouseCoopers“ (kaip ir 2008 bei 2007 m.), kuri padarė šias išvadas:

                              a)

                              kiek tai susiję su 2009 finansinių metų ataskaitų tikslumu, „mūsų nuomone, šie finansinių ataskaitų rinkiniai teisingai atspindi Europos Audito Rūmų finansinę padėtį 2009 m. gruodžio 31 d. ir tą dieną pasibaigusių finansinių metų jų finansinius rezultatus bei pinigų srautus, vadovaujantis 2002 m. birželio 25 d. Tarybos reglamentu (EB, Euratomas) Nr. 1605/2002, 2002 m. gruodžio 23 d. Komisijos reglamentu (EB, Euratomas) Nr. 2342/2002, nustatančiu išsamias minėto Tarybos reglamento įgyvendinimo taisykles, ir Europos Audito Rūmų apskaitos taisyklėmis“; taip pat

                              b)

                              kiek tai susiję su Audito Rūmams skirtų lėšų panaudojimu ir taikomų kontrolės procedūrų tinkamumu 2009 finansiniais metais, kad „nepastebėjome nieko, kas mus verstų manyti, kad visais reikšmingais aspektais ir remiantis minėtaisiais kriterijais (a) Audito Rūmams skirti ištekliai nebuvo naudojami numatytais tikslais ir (b) taikomos kontrolės procedūros nesuteikia būtinų garantijų siekiant užtikrinti finansinių operacijų atitiktį galiojančioms taisyklėms ir teisės aktams“;

                  3.

                  palankiai vertina Audito Rūmų 2009–2012 m. audito strategiją ir pritaria jos prioritetiniams tikslams (kuo labiau padidinti bendrą Audito Rūmų atliekamo audito poveikį ir siekti didžiausio efektyvumo kuo geriau panaudojant išteklius); tikisi, kad Audito Rūmai praneš apie veiksmus, kurių ėmėsi siekdami įgyvendinti šią audito strategiją, ir pasieks pažangos šioje srityje naudodamiesi pagrindiniais veiklos rezultatų rodikliais (PVRR), ypač 2010 m. pradėjus taikyti 1–4 PVRR; ypač palankiai vertina ketinimą paskelbti su specialiosiomis ataskaitomis susijusias vėlesnių veiksmų ataskaitas siekiant padidinti specialiųjų ataskaitų poveikį;

                  4.

                  džiaugiasi, kad 2008–2009 m. pagerėjo 5, 6 ir 7 PVRR, taip pat su pasitenkinimu pažymi, kad Audito Rūmai pasiekė savo tikslus dėl 8 ir 9 PVRR; pabrėžia, kad Audito Rūmai nepasiekė savo tikslo dėl 10 pagrindinio veiklos rezultatų rodiklio, 2009 m., palyginti su 2008 m., mokymų dienų skaičius sumažėjo nuo 10 iki 9, o skaičius dienų, kurias auditoriai skyrė kvalifikacijos kėlimui, neskaitant kalbų kursų, sumažėjo nuo 7 iki 4 ir nesiekia skaičiaus, nustatyto Tarptautinės apskaitininkų federacijos gairėse (40 valandų/5 dienos);

                  5.

                  pažymi, kad itin padidėjo Audito Rūmų parengtų ataskaitų skaičius, visų pirma, išaugo specialiųjų ataskaitų (nuo 12 iki 18) ir specialiųjų metinių ataskaitų (nuo 29 iki 37) skaičius, nors nuomonių skaičius sumažėjo; tikisi, kad veiklos auditas, kuriuo grindžiamos Audito Rūmų specialiosios ataskaitos, prisidės siekiant vykdyti pirminę Audito Rūmų užduotį – atlikti Sąjungos finansų auditą;

                  6.

                  išreiškia susirūpinimą dėl to, kad Audito Rūmų specialiosiose metinėse ataskaitose apie agentūras pateikiama mažiau išsamios informacijos; ragina Audito Rūmus ateityje į savo ataskaitas agentūrų klausimu įtraukti daugiau išsamios informacijos, ypač susijusios su vidaus auditoriaus ataskaitų išvadomis;

                  7.

                  džiaugiasi, kad Audito Rūmai, rengdami kasmetinę 2009 finansinių metų ataskaitą, atliko išsamų stebėsenos ir kontrolės sistemų, kurios taikomos Teisingume Teisme, Europos ombudsmeno ir Europos duomenų apsaugos priežiūros pareigūno biuruose, vertinimą, įskaitant tai, kad buvo patikrinti dar keli mokėjimų, susijusių su žmogiškaisiais ištekliais ir kitomis administracinėmis išlaidomis, sandorių pavyzdžiai;

                  8.

                  ragina Audito Rūmus tęsti ir plėsti šią praktiką, visų pirma, svarstyti, ar reikėtų atlikti išsamų stebėsenos ir kontrolės sistemų, taikomų Taryboje, vertinimą; taip pat ragina Audito Rūmus apsvarstyti galimybę pasinaudoti naujais ir novatoriškais audito atlikimo būdais, įskaitant naujas 2009–2012 m. audito strategijoje nurodytas priemones, ir, juos taikant, ištirti tolesnio audito rezultatų gerinimo ir veiksmingumo didinimo galimybes;

                  9.

                  mano, kad Audito Rūmų ir Parlamento bendradarbiavimą būtų galima sustiprinti racionalizuojant darbo metodus ir koncepcijas ir toliau stiprinant abiejų institucijų sąveiką; todėl palankiai vertina priemones, kurių imasi Audito Rūmai siekdami reformuoti ir nuolatos gerinti savo veiklą, atsižvelgdami į Parlamento raginimą, kad vertinimų ir auditų poveikis būtų didesnis ir platesnis, duomenys būtų veiksmingesni ir naudingesni, o sistemos ir procedūros patikimesnės; susidomėjęs laukia tolesnio tarpusavio vertinimo, kurį Audito Rūmai ketina pradėti 2011 m. (praėjus trejiems metams po teigiamo 2008 m. tarpusavio vertinimo); šiuo tikslu pareiškia, jog Parlamentas ketina savo iniciatyva parengti pranešimą dėl galimų patobulinimų, kuriuos atlikti būtų galima pasiūlyti Audito Rūmams, gavus patikinimą, kad Audito Rūmai glaudžiai bendradarbiaus;

                  10.

                  pažymi, kad 2009 m. Audito Rūmai į darbą priėmė 112 darbuotojų (69 pareigūnus, 14 laikinųjų darbuotojų ir 29 pagal sutartis dirbančius darbuotojus) ir bendras laisvų darbo vietų skaičius 2009 m. pabaigoje (49) gerokai sumažėjo, palyginti su 2008 m. pabaiga (68); džiaugiasi, kad sumažėjo vilkinimo atvejų Audito Rūmų personalo įdarbinimo procese;

                  11.

                  džiaugiasi, kad nuolat gerėja Audito Rūmų personalo vyrų ir moterų skaičiaus proporcija, ypač džiaugiasi, kad sumažėjo neproporcingumas asistentų, skyrių vadovų ir direktorių lygmenimis;

                  12.

                  pažymi, kad 2009 m. Audito Rūmų vidaus auditoriaus ataskaita buvo daugiausia teigiama; džiaugiasi, kad buvo priimta ir įtraukta į taisomuosius veiksmų planus dauguma vidaus auditoriaus rekomendacijų;

                  13.

                  džiaugiasi besitęsiančiu sėkmingu tarpinstituciniu bendradarbiavimu su Europos administravimo mokykla ir Teisingumo Teismu mokymų srityje;

                  14.

                  atkreipia dėmesį į Audito Rūmų darbo tvarkos taisyklių persvarstymą, įvykusį 2010 m., ir ragina Audito Rūmus savo metinėje veiklos ataskaitoje pateikti šių pokyčių poveikio vertinimą;

                  15.

                  atsižvelgdamas į narių finansinių interesų deklaracijas primena, kad, remiantis Audito Rūmų elgesio kodeksu, Audito Rūmų nariai turi pateikti savo finansinių interesų deklaracijas Audito Rūmų pirmininkui, kuris konfidencialiai saugo šias deklaracijas ir užtikrina, kad šios deklaracijos nebūtų skelbiamos; dar kartą patvirtina savo poziciją, kad skaidrumo labui visų Sąjungos institucijų narių finansinių interesų deklaracijos turėtų būti prieinamos internetu per viešąjį registrą, ir ragina Audito Rūmus šiuo tikslu imtis būtinų veiksmų ir, kai tinkama, pritaikyti savo su finansiniais interesais susijusias taisykles prie naujo Komisijos narių elgesio kodekso projekto nuostatų ir jomis šias taisykles pagrįsti;

                  16.

                  primena, kad nepriklausomumas, sąžiningumas, nešališkumas, kompetencija ir profesionalumas – tai pagrindinės Audito Rūmų vertybės, ir laikosi nuomonės, kad reikėtų apsvarstyti naujienas, kurias paskelbė žiniasklaida; taip pat primena, kad pristatydamas tarpusavio vertinimo ataskaitą Audito Rūmų pirmininkas pranešė, jog po trejų metų bus atliktas kitas tarpusavio vertinimas; ragina Audito Rūmus atsakingam Parlamento komitetui pateikti šio tolesnio tarpusavio vertinimo rezultatus siekiant dar kartą patvirtinti šias Audito Rūmų vertybes, ypač objektyvumą, nešališkumą ir profesionalumą;

                  17.

                  teigiamai vertina Audito Rūmus už tai, kad parengė kokybišką metinę veiklos ataskaitą;

                  18.

                  pažymi, kad 2009 m. pranešant apie misijas į šalis, kurios nėra valstybės narės, pateikiami nesuskirstyti pagal šalis duomenys, kaip tai daryta ankstesniais metais.

         (1)  OL L 69, 2009 3 13.

         (2)  OL C 308, 2010 11 12, p. 1.

         (3)  OL C 303, 2010 11 9, p. 1.

         (4)  OL C 308, 2010 11 12, p. 129.

         (5)  OL L 248, 2002 9 16, p. 1.


title: 2013/576/ES: 2013 m. balandžio 17 d. Europos Parlamento sprendimas dėl Europos maisto saugos tarnybos 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos maisto saugos tarnybos 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/228

         EUROPOS PARLAMENTO SPRENDIMAS
   2013 m. balandžio 17 d.
   dėl Europos maisto saugos tarnybos 2011 finansinių metų biudžeto įvykdymo patvirtinimo
   (2013/576/ES)
   EUROPOS PARLAMENTAS,

               —

               atsižvelgdamas į Europos maisto saugos tarnybos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos maisto saugos tarnybos 2011 finansinių metų metinių ataskaitų kartu su tarnybos atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 178/2002 (4), įsteigiantį Europos maisto saugos tarnybą, ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0074/2013),

               1.

               patvirtina Europos maisto saugos tarnybos vykdomajam direktoriui, kad tarnybos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 92.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos maisto saugos tarnybos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos maisto saugos tarnybos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos maisto saugos tarnybos 2011 finansinių metų metinių ataskaitų kartu su tarnybos atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 178/2002 (4), įsteigiantį Europos maisto saugos tarnybą, ypač į jo 44 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0074/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos maisto saugos tarnybos (toliau - tarnyba) 2011 finansinių metų metinės ataskaitos patikimos ir ataskaitose atspindimos operacijos teisėtos ir tvarkingos,

                  B.

                  kadangi tarnybos biudžetas 2011 finansiniais metais buvo 77 309 800 EUR, palyginti su 74 700 000 EUR 2010 m., t. y. padidėjo 3,49 %; kadangi tarnyba visiškai finansuojama Sąjungos įnašais;

         Biudžeto ir finansų valdymas

                  1.

                  pripažįsta, kad visus finansinius metus vykdoma biudžeto stebėsena ir toliau padeda išlaikyti nuolat aukštą biudžeto įvykdymo lygį – jis yra 98,47 % (2010 m. – 98,8 %);

                  2.

                  pažymi, kad mokėjimų asignavimų panaudojimo lygis buvo 82,05 %, t. y. šiek tiek mažiau palyginti su ankstesniais metais (83,51 %);

                  3.

                  pažymi, kad 2011 m. iš Sąjungos biudžeto tarnybai skirta 78 800 000 EUR suma; atkreipia dėmesį į tai, kad iki 2011 m. pabaigos 334 etatai iš 355 buvo užimti ir kad Tarnyboje dirbo 109 sutartininkai ir deleguoti nacionaliniai ekspertai; prašo tarnybos pagerinti etatų užimtumo lygį, bet taip pat gerai supranta, kad tarnyba dėl vietos, kurioje yra, susiduria su tam tikrais su transportu susijusiais sunkumais;

                  4.

                  primena tarnybai, kad būtina geriau laikytis biudžeto metinio periodiškumo principo; mano, kad 2011 m. yra ypatingi, nes buvo keliamasi į naują būstinę, o dėl to buvo vėluojama atlikti tam tikrus mokėjimus;

         Pastatų politika

                  5.

                  pažymi, kad 2011 m. gruodžio mėn. tarnyba už 36,8 mln. EUR nusipirko naują pastatą savo būstinei; ši suma bus mokama dalimis kas tris mėnesius daugiau nei 25 metus ir palūkanos sudarys 18,5 mln. EUR; be to, pažymi, kad Audito Rūmai iškėlė klausimą, ar biudžeto valdymo institucija negalėjo paieškoti ekonomiškesnio alternatyvaus sprendimo, atsižvelgdama į patikimo finansų valdymo principą ir visapusiškai laikydamasi finansinio reglamento nuostatų;

                  6.

                  pripažįsta, kad tarnyba nurodo, jog 2005 m. pateikė biudžeto valdymo institucijai pastato projektą su įsigijimo kainos sumokėjimo per 25 metus susitarimu ir biudžeto valdymo institucija patvirtino pastato projektą; pažymi, kad Audito Rūmų siūlymu Komisijai pateiktas prašymas ieškoti papildomų mokėjimų kreditų siekiant padengti visą pirkinio kainą sumokant vienkartinį įnašą; vis dėlto pažymi, kad šiomis griežto taupymo sąlygomis nebuvo jokios galimybės padidinti tarnybai skirtus asignavimus, kad būtų galima sumokėti visą sumą padengiantį vienkartinį įnašą; pažymi, kad dėl patvirtintos įsigijimo tvarkos sumažėjo tarnybos patalpų kaina, palyginti su anksčiau mokėtos nuomos kaina;

         Lėšų perkėlimai

                  7.

                  atkreipia dėmesį į tai, kad iš Audito Rūmų ataskaitos ir tarnybos metinės veiklos ataskaitos matyti, jog 2011 m. atlikta 13 biudžeto lėšų perkėlimų; ypač atkreipia dėmesį į tai, kad 2,46 mln. EUR perkelta iš I antraštinės dalies į II antraštinės dalies infrastruktūros ir IT biudžeto eilutes siekiant skirti išteklių IT ir finansinių sistemų pritaikymui, susijusiam su reorganizacija ir perėjimu prie kaupiamosios apskaitos finansinės sistemos, ir padidinti išteklius, numatytus persikėlimui į nuolatinę būstinę ir šios būstinės įrangai finansuoti; be to, pažymi, kad atlikti perkėlimai II ir III antraštinių dalių viduje; susirūpinęs atkreipia dėmesį į Audito Rūmų pastabą, kad tokia padėtis atspindi biudžeto planavimo ir vykdymo trūkumus ir prieštarauja konkretumo principui;

         Interesų konfliktas ir skaidrumas

                  8.

                  palankiai vertina tai, kad Audito Rūmai atliko auditą, skirtą keturiose Europos agentūrose, įskaitant Europos maisto saugos tarnybą, taikomai interesų konfliktų valdymo politikai ir procedūroms įvertinti, ir pateikė audito rezultatus Audito Rūmų specialiojoje ataskaitoje Nr. 15/2012;

                  9.

                  susirūpinęs pažymi, kad pagal Audito Rūmų išvadas, padarytas užbaigus tyrimus vietoje (2011 m. spalio mėn.), tarnyba netinkamai valdė interesų konfliktų situacijas; vis dėlto pažymi, kad tarnyba tuo tarpu jau parengė geresnę interesų konfliktų valdymo politiką; tačiau yra susirūpinęs dėl to, kad ši politika nedavė pageidaujamų rezultatų;

                  10.

                  palankiai vertina tai, kad 2012 m. spalio mėn. visiems valdančiosios tarybos nariams organizuotas privalomas posėdis etikos ir sąžiningumo tema; ragina valdančiąją tarybą veiksmingai užtikrinti savo elgesio kodekso taikymą ir priimti nuostatas, kurios padėtų išvengti darbuotojų perėjimo iš viešojo sektoriaus į privatųjį atvejų, ir numatyti sankcijas siekiant ateityje išvengti panašios padėties, kokia buvo su vienu iš buvusių pirmininkų;

                  11.

                  pažymi, kad tarnyba suplanavo iki 2013 m. pabaigos įvertinti savo nepriklausomumo politiką ir įsipareigojo, be kita ko, apsvarstyti galimybę paskelbti pasitikėjimo pažeidimo procedūrų rezultatus, įskaitant mokslinės recenzijos teisingumo tikrinimo procedūros rezultatus, ir praplėsti bei sustiprinti savo Interesų konfliktų komiteto įgaliojimus, pvz., suteikiant jam panašius įgaliojimus, kokius turi Prancūzijos sanitarinės maisto produktų, aplinkos ir darbo apsaugos agentūros (pranc. AFSSET) Etikos normų ir konfliktų prevencijos komitetas; tikisi, kad tarnyba biudžeto įvykdymą tvirtinančią instituciją šiuo klausimu informuos, jei įmanoma, iki 2013 m. spalio mėn.;

                  12.

                  ragina tarnybą pradėti su pilietine visuomene struktūrinį dialogą interesų konfliktų klausimais ir pakviesti atitinkamas organizacijas atvirtai aptarti bendro intereso temų remiantis sutarta darbotvarke ir biudžeto įvykdymą tvirtinančią instituciją informuoti apie šių svarstymų rezultatus bent du kartus per metus; pažymi, kad tarnyba suintensyvino šį dialogą su suinteresuotomis šalimis ir visuomene, ir mano, kad šie dialogai turi būti formalizuoti ir į juos turi atsižvelgti tarnybos valdančioji taryba;

                  13.

                  yra susirūpinęs, kad tarnyba buvo kritikuojama dėl to, kad trūksta skaidrumo, susijusio su metinių interesų deklaracijų skelbimu, ir dėl to, kad nesama mokymų interesų konfliktų klausimais; reikalauja imtis veiksmų šiais klausimais ir ragina tarnybą informuoti biudžeto įvykdymą tvirtinančią instituciją apie veiksmus, kurių imtasi; palankiai vertina tai, kad dabar visos metinės tarnybos ekspertų interesų deklaracijos yra skelbiamos ir pateikiamos tarnybos interneto svetainėje;

                  14.

                  ragina tarnybą interesų konfliktus įtraukti į prioritetų sąrašą, kad galėtų apsaugoti savo patikimumą ir išsaugoti visuomenės pasitikėjimą maisto sauga, ir kuo išsamiau ir tiksliau nurodyti, kaip ji įgyvendins pagrindines Audito Rūmų ataskaitoje ir Parlamento rezoliucijose pateikiamas rekomendacijas; ragina tarnybą itin kruopščiai apsvarstyti interesų konflikto klausimą, atsižvelgiant į tai, kad pradedamas persvarstyti jos steigimo reglamentas, nes taip atsiranda galimybė užtikrinti Ekonominio bendradarbiavimo ir plėtros organizacijos (EBPO) aprašytus aukščiausius valdymo standartus ir būtų padaryta teigiama įtaka tarnybos valdymo struktūrai, nepriklausomumui ir mokslinei kokybei; mano, kad tarnybos steigimo reglamento persvarstymas – tai puikiausia galimybė inicijuoti radikalias permainas tarnyboje, kuri atsakinga už objektyvius mokslinius patarimus ir aplinkos saugumą Sąjungos lygmeniu;

                  15.

                  primygtinai siūlo, jog siekiant užkirsti kelią tam, kad tarnybos personalas iš karto po darbo tarnyboje pereitų dirbti į panašią darbo vietą pramonės sektoriuje ar susijusioje lobistinėje agentūroje ar atvirkščiai ir kad būtų išvengta interesų konfliktų, atitinkamose veiklos srityse reikėtų numatyti atitinkamą bent jau dvejų metų pereinamąją pertrauką ir šios pertraukos paisyti;

                  16.

                  atkreipia dėmesį į tai, kad po to, kai Audito Rūmai atliko auditą ir paskelbė Specialiąją ataskaitą Nr. 15/2012, tarnyba ėmėsi įgyvendinti keletą veiksmų, be kita ko:

                              —

                              2007 m. tarnyba pradėjo taikyti visapusišką sistemą, skirtą galimiems interesų konfliktams išvengti, ir nuo to laiko ją reguliariai persvarsto ir atnaujina,

                              —

                              nuo 2011 m. tarnyba tobulino šią sistemą patvirtindama persvarstytą nepriklausomumo ir mokslinių sprendimų priėmimo procesų politiką; vis dėlto yra susirūpinęs dėl persvarstyto politikos adekvatumo ir atkreipia dėmesį į dažnus interesų konflikto atvejus, kuriuos 2012 m. nurodė dvi kontrolės funkciją atliekančios nevyriausybinės organizacijos (NVO) – organizacija „Corporate Europe Observatory“ ir organizacija „Earth Open Source“; reikalauja toliau tobulinti tarnybos nepriklausomumo politiką ir, be kita ko, uždrausti ryšius su įstaigomis, susijusiomis su pramonės sektoriumi,

                              —

                              2013 m. pabaigoje numatyta persvarstyti tarnybos nepriklausomumo politiką ir jos įgyvendinimo taisykles,

                              —

                              2012 m. liepos mėn. tarnyba pradėjo taikyti Komisijos nustatytą etikos ir sąžiningumo sistemą ir patvirtino konkrečią dovanų politiką,

                              —

                              2012 m. paskirtas patarėjas etikos klausimais;

                        ragina tarnybą toliau imtis veiksmų vadovaujantis Audito Rūmų rekomendacijomis, kad įvairūs jos valdymo ir operaciniai padaliniai išvengtų bet kokių interesų konfliktų, ir iki 2013 m. spalio mėn. biudžeto įvykdymą tvirtinančiai institucijai pranešti apie minėtos politikos ir procedūrų taikymą, taip pat apie bet kokius tolesnius pokyčius, susijusius su interesų konflikto valdymu;

                  17.

                  pripažįsta tarnybos pastangas pagerinti interesų konfliktų prevenciją ir valdymą; visgi pažymi, kad kontrolės funkciją atliekančios NVO ar net kolegos maisto saugos ekspertai ir toliau abejoja išorės ekspertų nepriklausomumu ir kompetencija, kaip antai endokrininę sistemą ardančių medžiagų darbo grupės ekspertų atveju; pabrėžia, kad dėl to kyla klausimų dėl tarnybos veiklos, kaip antai nutiko per jungtinį Jungtinio tyrimų centro ir JAV nacionalinio aplinkos sveikatos mokslo instituto (angl. NIEHS) seminarą endokrininę sistemą ardančių cheminių medžiagų mažos dozės poveikio tema, vykusį Berlyne 2012 m. gruodžio mėn.;

                  18.

                  pažymi, kad valdančioji taryba išrinko savo pirmininką viešai vykusiame posėdyje; visgi primena, kad per 2010 m. biudžeto įvykdymo patvirtinimo procedūrą Parlamentas ragino vykdyti atvirą balsavimą renkant valdančiosios tarybos pirmininką, ir tiksi, kad šis prašymas bus įgyvendintas;

                  19.

                  pažymi, kad nors EBPO gairėse, kuriomis rėmėsi Audito Rūmai rengdami Specialiąją ataskaitą Nr. 15/2012, numatyti tarptautiniai kriterijai šiuo klausimu, gairės nėra skirtos agentūrai ir neatitinka konkrečių decentralizuotų agentūrų poreikių; teigiamai vertina Komisijos ketinimą parengti interesų konfliktų valdymo gaires, kaip numatyta jos plane dėl tolesnių veiksmų, susijusių su bendru požiūriu į decentralizuotas agentūras;

                  20.

                  pabrėžia, jog tarnyba įsipareigojo 2012 m. spalio mėn. pradėti vykdyti pirmąjį atsitiktinai atrinktų interesų deklaracijų vertinimą siekdama patikrinti jų atitiktį naujai priimtai nepriklausomumo politikai ir įgyvendinimo taisyklėms; visgi pažymi, kad protokolai dar turi būti užbaigti ir kad dėl to buvo atidėtas vertinimas; ragina tarnybą informuoti biudžeto įvykdymą tvirtinančią instituciją apie šio vėlavimo priežastis ir pateikti vertinimų organizavimo kalendorių;

                  21.

                  teigiamai vertina tarnybos planus 2013 m. pradėti bandomąjį projektą į tarnybą perkeliant dalį mokslinės veiklos, kurią šiuo metu atlieka tarnybos išorės ekspertų darbo grupės reguliuojamų produktų srityje; pažymi, kad ši iniciatyva bus pradėta vykdyti maisto sudedamųjų dalių ir genetiškai modifikuotų organizmų srityse; reikalauja, kad Tarnyba pateiktų biudžeto įvykdymą tvirtinančiai institucijai daugiau informacijos apie padarytą pažangą;

                  22.

                  su pasitenkinimu pažymi, kad nuo 2011 m. tarnyba į savo metinės veiklos ataskaitą įtraukė atskirą skyrių, kuriame aprašo veiksmus, kurių ėmėsi siekdama įgyvendinti savo nepriklausomumo politiką, taigi taip iš dalies reaguoja į 2012 m. spalio 23 d. Parlamento rezoliucijoje dėl Europos maisto saugos tarnybos 2010 finansinių metų biudžeto įvykdymo patvirtinimo pateiktas rekomendacijas (6);

                  23.

                  palankiai vertina tai, kad tarnybos vykdomojo direktoriaus, vyresniųjų vadovaujančiųjų darbuotojų ir grupių ekspertų gyvenimo aprašymus ir jų atitinkamas interesų deklaracijas galima rasti tarnybos interneto svetainėje; pažymi tarnybos dedamas pastangas siekiant užtikrinti didesnį skaidrumą, tačiau ir toliau laikosi nuomonės, kad minėtos nuostatos turėtų būti taip pat taikomos visiems tarnybos viduje dirbantiems ekspertams, kaip nurodyta per 2010 m. biudžeto įvykdymo patvirtinimo procedūrą; supranta, kad dirbama šiuo klausimu; ragina tarnybą kuo greičiau informuoti biudžeto įvykdymą tvirtinančią instituciją apie šioje srityje padarytą pažangą;

         Vidaus auditas

                  24.

                  remdamasis tarnybos pranešimais pažymi, kad 2011 m. Komisijos Vidaus audito tarnyba (VAT) atliko su veiklos ir biudžeto planavimu susijusį patikinimo auditą, o Vidaus audito skyrius (VAS) atliko tris patikinimo auditus, t. y. grupių narių atrankos procedūros auditą, ekspertų indėlio rengiant mokslines nuomones (po interesų konflikto) specialią peržiūrą, taip pat su nuolatine tarnybos būstine susijusių deklaruotų išlaidų tarpinę peržiūrą;

                  25.

                  su pasitenkinimu pažymi, kad valdyba pritarė visoms 11-ai VAT pateiktų rekomendacijų (tarp jų – nė vienos „itin svarbios“, dvi „labai svarbios“, septynios „svarbios“ ir dvi „pageidautinos“) ir penkios iš šešių likusių neįgyvendintų „labai svarbių“ rekomendacijų jau įgyvendintos ir laukiama tolesnio VAT vertinimo, o paskutinė „labai svarbi“ rekomendacija įgyvendinama šiuo metu; taip pat pažymi, kad VAS pateikė vieną „labai svarbią“ ir dvi „svarbias“ rekomendacijas, kad penkios iš 11-os likusių neįgyvendintų labai svarbių rekomendacijų jau įgyvendintos, o šešios iš jų įgyvendinamos šiuo metu; atkreipia dėmesį į tai, kad nėra nė vienos neįgyvendintos itin svarbios rekomendacijos;

                  26.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 92.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 31, 2002 2 1, p. 1.

         (5)  OL L 357, 2002 12 31, p. 72.

         (6)  OL L 350, 2012 12 20, p. 77.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2011/588/ES: 2011 m. gegužės 10 d. Europos Parlamento sprendimas dėl Europos tinklų ir informacijos apsaugos agentūros 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/186

         EUROPOS PARLAMENTO SPRENDIMAS
   2011 m. gegužės 10 d.
   dėl Europos tinklų ir informacijos apsaugos agentūros 2009 finansinių metų biudžeto įvykdymo patvirtinimo
   (2011/588/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004 dėl Europos tinklų ir informacijos apsaugos agentūros įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0105/2011),

               1.

               patvirtina Europos tinklų ir informacijos apsaugos agentūros vykdomajam direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 16.

      (2)  OL L 248, 2002 9 16, p. 1.

      (3)  OL L 77, 2004 3 13, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos tinklų ir informacijos apsaugos agentūros 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos tinklų ir informacijos apsaugos agentūros 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2009 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004 dėl Europos tinklų ir informacijos apsaugos agentūros įsteigimo (3), ypač į jo 17 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0105/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi 2010 m. gegužės 5 d. Parlamentas patvirtino Europos tinklų ir informacijos apsaugos agentūros vykdomajam direktoriui, kad Agentūros 2008 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje, inter alia:

                              —

                              pažymėjo, kad Audito Rūmai nustatė viešųjų pirkimų procedūrų pažeidimų, ypač susijusių su nepakankamu pagrindų sutarties biudžeto įvertinimu,

                              —

                              prašė Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima būtų padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Agentūros kasoje nuolat būtų kuo mažiau grynųjų pinigų,

                              —

                              pasveikino Agentūrą su tuo, kad ji įgyvendino visas aštuonias Vidaus audito tarnybos rekomendacijas, kurios buvo laikomos labai svarbiomis;

                  C.

                  kadangi 2009 m. Agentūros biudžetas buvo 8 100 000 EUR, t. y. 3,5 % mažesnis negu 2008 m. biudžetas;

         Asignavimų perkėlimas į kitą laikotarpį

                  1.

                  yra susirūpinęs dėl to, kad Audito Rūmai nustatė, jog į kitus metus perkelti asignavimai sudarė 19 % viso Agentūros biudžeto; ypač pažymi, kad į 2010 m. buvo perkelta 41 % veiklos asignavimų, visų pirma dėl vėlavimų vykdant du didelius projektus; išreiškia susirūpinimą dėl to, kad ši padėtis rodo, kad buvo vėluojama vykdyti Agentūros veiksmus, finansuojamus pagal III antraštinę dalį, ir prieštarauja biudžeto metinio periodiškumo principui; taigi ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą;

         Pirkimų procedūra

                  2.

                  ragina Agentūrą sustiprinti savo vidaus kontrolės priemones siekiant užtikrinti, kad būtų teisingai įgyvendinamos sutartys ir taikomos viešųjų pirkimų procedūros; pažymi, kad Audito Rūmai iš tiesų nustatė, jog vienu atveju buvo reikalaujama teikti paslaugas, nenumatytas sutartyje, ir, dviem kitais atvejais buvo padaryta klaidų (naudojami neteisingi kokybės ir kainos santykio svertiniai koeficientai ir neteisinga finansinio pasiūlymo vertė) sutarčių sudarymo etape;

                  3.

                  visų pirma primygtinai ragina Agentūrą:

                              —

                              gerinti su sąmatomis ir su klausimu, kas atsakingas už projektus, susijusį skaidrumą,

                              —

                              stiprinti sutikimo sudaryti sutartį procedūrą finansinių sprendimų priėmimo ir darbo programų lygmeniu,

                              —

                              užtikrinti, kad Agentūros metinėje veiklos ataskaitoje būtų teikiama išsami informacija apie išimtis,

                              —

                              užtikrinti tinkamus tolesnius veiksmus, kurių imamasi atsižvelgiant į galimus pažeidimus,

                              —

                              rengti ex post patikras ir apie jas pranešti,

                        taigi, ragina Agentūrą informuoti biudžeto įvykdymą tvirtinančią instituciją apie pažangą ir susijusius veiksmus, kurių ji ėmėsi;

                  4.

                  taip pat ragina Agentūrą parengti ir reguliariai atnaujinti išsamią lentelę, kurioje būtų apibrėžiamos jos finansinės procedūros ir atitinkamų finansų pareigūnų ir veiklos subjektų pareigos;

         Biudžetinių perkėlimų klaidos

                  5.

                  ragina Agentūrą vengti perkėlimų, atliekamų negavus išankstinio valdančiosios tarybos sutikimo, nes jie prieštarauja biudžeto konkretumo principui; taigi pažymi, kad Audito Rūmai pranešė apie 24 000 EUR perkėlimą iš vienos antraštinės dalies į kitą nepranešus valdančiajai tarybai ir negavus jos išankstinio sutikimo;

         Priimančiosios valstybės narės mokesčių inspekcijos grąžinamoji išmoka

                  6.

                  nusivylęs atkreipia dėmesį į tai, kad nuo praėjusių metų nebuvo padaryta pažangos, susijusios su 45 000 EUR sumos, kuri atitinka Agentūros priimančiosios valstybės narės mokesčių inspekcijai iš anksto sumokėtą PVM sumą, sugrąžinimu; taigi primygtinai ragina Agentūrą informuoti biudžeto įvykdymą tvirtinančią instituciją, kai priimančioji valstybė narė įvykdys šį grąžinimą;

         Žmogiškieji ištekliai

                  7.

                  pažymi, kad vis dar esama trūkumų vykdant darbuotojų atrankos procedūras, dėl kurių kyla pavojus šių procedūrų skaidrumui; iš tikrųjų pripažįsta, kad Audito Rūmai pranešė, jog atrankos komisijos iš anksto nenustatė ribinių reikalavimų, kuriuos turėjo atitikti kandidatai tam, kad galėtų būti pakviesti į pokalbį arba tam, kad galėtų būti įrašyti į rezervo sąrašą; taigi ragina Agentūrą ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių ji ėmėsi;

         Vidaus kontrolės sistemos

                  8.

                  palankiai vertina tai, kad Agentūra turi vidaus kontrolės koordinatorių, kuris prižiūri ir stebi vidaus kontrolės sistemų įgyvendinimą Agentūroje; pripažįsta, kad Agentūra sėkmingai įgyvendino savo vidaus procedūrų ex ante kontrolę; vis dėlto ragina Agentūrą ex post kontrolę vykdyti pasinaudojant profesionalaus paslaugų teikėjo paslaugomis;

                  9.

                  vis dėlto primygtinai ragina Agentūrą atlikti išsamų fizinio turto aprašymą ir užtikrinti apskaitos įrašų teisingumą; pabrėžia šios rekomendacijos svarbą ir ragina Agentūrą informuoti biudžeto įvykdymą tvirtinančią instituciją apie numatytas priemones, skirtas šiems trūkumams pašalinti; atsižvelgdamas į tai atkreipia dėmesį į Audito Rūmų pastabą, kad ilgalaikio turto aprašymas buvo atliekamas naudojantis tokia lenteline skaičiuokle, kuri nepadėjo užtikrinti duomenų vientisumo;

                  10.

                  pripažįsta, kad Komisijos Vidaus audito tarnyba (VAT) 2008 m. atliko žmogiškųjų išteklių valdymo auditą ir 2007 m. atlikto vidaus kontrolės standartų įgyvendinimo audito tolesnį auditą; pabrėžia, kad Agentūra informavo biudžeto įvykdymą tvirtinančią instituciją apie naują po 2009 m. atlikto tolesnio audito pateiktą VAT rekomendaciją, kurioje raginama peržiūrėti 2007 m. spalio 10 d. priimtus valdančiosios tarybos vidaus kontrolės standartus;

                  11.

                  taip pat atkreipia dėmesį į Agentūros pranešimą, kad 2009 m. VAT atliko kitą viešųjų pirkimų auditą, kad būtų sustiprinta Agentūros šios srities veikla; ypač pažymi, kad iš 18 VAT rekomendacijų Agentūra pritarė 13 rekomendacijų ir 5 rekomendacijas atmetė ir vėliau paprašė VAT šias atmestas rekomendacijas sujungti; be to, pažymi, kad 8 rekomendacijos buvo laikomos labai svarbiomis, o 10 – svarbiomis;

                  12.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 16.

         (2)  OL L 248, 2002 9 16, p. 1.

         (3)  OL L 77, 2004 3 13, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 174.

         (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2013/612/ES: 2013 m. balandžio 17 d. Europos Parlamento sprendimas dėl Europos GNSS agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos GNSS agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/329

         EUROPOS PARLAMENTO SPRENDIMAS
   2013 m. balandžio 17 d.
   dėl Europos GNSS agentūros 2011 finansinių metų biudžeto įvykdymo patvirtinimo
   (2013/612/ES)
   EUROPOS PARLAMENTAS,

               —

               atsižvelgdamas į Europos GNSS agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2011 finansinių metų metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (ES) Nr. 912/2010 (4), kuriuo įsteigiama Europos GNSS agentūra, ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0065/2013),

               1.

               patvirtina Europos GNSS agentūros vykdomajam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos GNSS agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 208.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 276, 2010 10 20, p. 11.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos GNSS agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos GNSS agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos GNSS agentūros 2011 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (ES) Nr. 912/2010 (4), kuriuo įsteigiama Europos GNSS agentūra, ypač į jo 14 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0065/2013),

                  A.

                  kadangi Europos GNSS agentūra (toliau – Agentūra) 2006 m. tapo finansiškai savarankiška institucija,

                  B.

                  kadangi Audito Rūmai pareiškė, kad jie negalėjo susidaryti nuomonės dėl Agentūros 2007 finansinių metų finansinių ataskaitų,

                  C.

                  kadangi Audito Rūmai 2008 finansinių metų Agentūros metinių finansinių ataskaitų patikimumo ir jose atspindimų operacijų teisėtumo ir tvarkingumo patikinimo pareiškimą pateikė su išlygomis,

                  D.

                  kadangi Audito Rūmai pranešė, jog jiems pateiktas pagrįstas patikinimas, kad 2009 finansinių metų Agentūros metinės finansinės ataskaitos yra patikimos ir jose atspindimos operacijos yra teisėtos ir tvarkingos,

                  E.

                  kadangi Audito Rūmai savo ataskaitoje dėl Agentūros 2010 finansinių metų metinių finansinių ataskaitų pateikė sąlyginę nuomonę dėl 2010 m. metinių finansinių ataskaitų patikimumo,

                  F.

                  kadangi Audito Rūmai pranešė, jog jiems pateiktas pagrįstas patikinimas, kad 2011 finansinių metų Agentūros metinės finansinės ataskaitos yra patikimos ir jose atspindimos operacijos yra teisėtos ir tvarkingos,

         Biudžeto ir finansų valdymas

                  1.

                  pažymi, kad 2011 finansinių metų Agentūros biudžetą sudarė 38,7 mln. EUR iš Sąjungos biudžeto (8,2 mln. EUR veiklos subsidija ir 30,5 mln. EUR veiklos išlaidos), o tai yra daug daugiau lėšų negu 2010 m. (15,9 mln. EUR);

                  2.

                  reiškia susirūpinimą dėl to, kad, atsižvelgiant į Audito Rūmų išvadas, Agentūros užsakymu išorės audito įmonei atlikus ex post auditus, susijusius su ankstesnių metų dotacijų mokėjimais pagal Mokslinių tyrimų ir technologinės plėtros šeštąją bendrąją programą (6BP), dažnai buvo abejojama naudos gavėjų deklaruotomis išlaidomis ir 2011 m. pabaigoje buvo apskaičiuota, jog ginčytinos sumos sudarė 1,7 mln. EUR arba 5 % visos audituotos dotacijų sumos;

                  3.

                  pripažįsta, remdamasis Agentūros pateikta informacija, kad susitarimus dėl dotacijos, kuriuos Agentūra valdė pagal 6BP, Agentūra perėmė iš savo pirmtakės bendrosios įmonės „Galileo“ (BĮ „Galileo“) ir kad pastaroji bei Europos kosmoso agentūra nustatė savo, šiek tiek kitokias negu Komisijos, 6BP taisykles;

                  4.

                  atkreipia dėmesį į tai, kad 2012 m. baigta vykdyti 6BP ex post audito kontrolė ir kad galutinės audito išvados parodė, jog imtyje, kurioje atliktas auditas, išlaidos buvo įvertintos 455 836,66 EUR per didele suma, t. y. 1,4 % visų patikrintų dotacijų; atsižvelgdamas į Agentūros pateiktą informaciją pažymi, kad, kol nesudarytas susitarimas su Komisija, Agentūra planuoja susigrąžinti didžiąją dalį sumų, kurias išorės auditoriai nustatė kaip neteisingas, ir ragina Agentūrą pranešti biudžeto įvykdymą tvirtinančiai institucijai, ar jai pavyko susigrąžinti ginčijamas sumas;

                  5.

                  apgailestauja dėl to, kad, atsižvelgus į Audito Rūmų ataskaitą, 2011 m. Agentūra atliko dotacijų mokėjimus pagal Mokslinių tyrimų ir technologinės plėtros septintąją bendrąją programą, kurie sudarė 5,8 mln. EUR, ir kad tikrindama naudos gavėjų (mokslinius tyrimus atliekančių privačių ir viešųjų subjektų) deklaruotas išlaidas Agentūra, nors ir atlieka pagrįstumo patikras, paprastai neprašo pateikti patvirtinamųjų dokumentų, kurie galėtų sumažinti netinkamų išlaidų riziką;

                  6.

                  atsižvelgdamas į Agentūros pateiktą informaciją pažymi, kad jos išlaidų analizė grindžiama projekto pasiūlymu, vykdant projektą gautais rezultatais (ketvirčio ataskaitomis), galutiniais rezultatais ir patirtomis išlaidomis ir kad į pasiūlymus įtraukiamas išsamus darbo planas, kuriame nurodoma įvairi veikla projekto tikslams pasiekti; pažymi, kad naudos gavėjai parengia projekto biudžetą atsižvelgdami į darbo planui įgyvendinti reikalingus išteklius ir kad pasiūlymus vertina ir dotacijas skiria ekspertai Komisijos patalpose; atkreipia dėmesį į Agentūros ketinimą įgyvendinti kontrolės priemones, kurios leistų ateityje veiksmingai patikrinti projekto išlaidas; ragina Agentūrą informuoti biudžeto įvykdymą tvirtinančią instituciją apie veiksmus, vykdomus šiuo tikslu;

                  7.

                  atkreipia Agentūros dėmesį į Audito Rūmų išvadą, kad 2011 m. 4,8 mln. EUR sudarantys mokėjimai (22 % per metus išmokėtos sumos) buvo atlikti praėjus Finansiniame reglamente nustatytiems terminams;

                  8.

                  atkreipia dėmesį į tai, kad, atsižvelgiant į Agentūros pateiktą informaciją, 2011 m. Agentūra patenkino 1 195 mokėjimų prašymus, iš kurių 140 (11,72 %) šiek tiek vėlavo, ir audito išvadų rezultatui didelę įtaką turėjo tam tikros labai specifinės, su didelėmis sumomis susijusios operacijos, pvz., nepanaudotų lėšų pervedimas Sąjungai ir itin sudėtingi susitarimų dėl dotacijų mokėjimai, be to, dėl Agentūros nedidelės apimties tikėtina, kad mokėjimai atostogų laikotarpiu gali vėluoti, nes nėra kas pakeičia kai kuriuos svarbias pareigas veiklos ir administracinėje srityse einančius darbuotojus; pripažįsta, kad Agentūra nuo 2012 m. balandžio mėn. įdiegė patobulintas finansines procedūras, siekdama kuo mažiau vėluoti atliekant mokėjimus, ir ragina Agentūrą informuoti biudžeto įvykdymą tvirtinančią instituciją, ar tai padėjo pasiekti rezultatų, kurių buvo tikimasi;

                  9.

                  teigiamai vertina Audito Rūmų pastabą, kad jų sąlyginės nuomonės dėl Agentūros 2010 m. finansinių ataskaitų patikimumo priežastis – apskaitoje neteisingai tvarkomas su „Galileo“ palydovų programa susijęs materialus ilgalaikis turtas – buvo pašalinta; pažymi, kad Audito Rūmai gavo patvirtinimą, jog minėtąjį turtą šiuo metu kontroliuoja Komisija ir jis neturi būti kapitalizuotas Agentūros finansinėse ataskaitose, pažymi, kad dėl šios priežasties Audito Rūmai mano, jog sąlyginei nuomonei nebėra pagrindo;

         Įdarbinimas

                  10.

                  atkreipia dėmesį į Audito Rūmų išvadas, kad įdarbinimo procedūrų skaidrumui kyla pavojus, nes audito metu tikrintų personalo atrankos procedūrų atveju nebuvo nustatytas privalomas balų skaičius, kurį kandidatai turėjo gauti, kad būtų pakviesti į testus raštu ar pokalbį arba įtraukti į tinkamų kandidatų sąrašą; mano, kad kai kurios Tarnybos nuostatų nuostatos gali sudaryti didelę administracinę naštą; todėl skatina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  11.

                  atsižvelgdamas į Agentūros pateiktą informaciją pripažįsta, kad Agentūra persvarstė atrankos procedūrą ir nuo 2012 m. pirminės atrankos komisija nustato privalomą balų skaičių tuo metu, kai rengia darbo skelbimą, taip pat privalomas balų skaičius nurodomas darbo skelbime; pažymi, kad atrankos komisijos ekspertai rengia klausimus ir testus raštu tuo pat metu, kai jie rengia darbo skelbimą, prieš atrankos komisijos nariams susipažįstant su kandidatų paraiškomis;

                  12.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (6) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 208.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 276, 2010 10 20, p. 11.

         (5)  OL L 357, 2002 12 31, p. 72.

         (6)  Priimti tekstai, P7_TA(2013)0134 (žr. šio Oficialiojo leidinio p. 374).